CELEX: 62020CN0048
Language: sk
Date: 2020-01-28 00:00:00
Title: Vec C-48/20: Návrh na začatie prejudiciálneho konania, ktorý podal Naczelny Sąd Administracyjny (Poľsko) 28. januára 2020 – UAB „P“/Dyrektorowi Izby Skarbowej w Białymstoku

8.6.2020   
            
            
               SK
            
            
               Úradný vestník Európskej únie
            
            
               C 191/6
            
         
      Návrh na začatie prejudiciálneho konania, ktorý podal Naczelny Sąd Administracyjny (Poľsko) 28. januára 2020 – UAB „P“/Dyrektorowi Izby Skarbowej w Białymstoku
      (Vec C-48/20)
      (2020/C 191/08)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Naczelny Sąd Administracyjny
      
         Účastníci konania pred vnútroštátnym súdom
      
      
         Žalobkyňa: UAB „P“
      
         Žalovaná: Dyrektor Izby Skarbowej w Białymstoku
      
         Prejudiciálna otázka
      
      Majú sa článok 203 smernice Rady 2006/112/ES z 28. novembra 2006 o spoločnom systéme dane z pridanej hodnoty (1) a zásada proporcionality vykladať v tom zmysle, že bránia tomu, aby sa v situácii, o akú ide vo veci samej, uplatnilo vnútroštátne ustanovenie, akým je článok 108 ods. 1 ustawa z dnia 11 marca 2004 r. o podatku od towarów i usług (zákon z 11. marca 2004 o dani z tovarov a služieb) (2) na faktúry s neoprávnene uvedenou DPH vystavané zdaniteľnou osobou konajúcou v dobrej viere, ak:
      
                  —
               
               
                  konanie zdaniteľnej osoby nepredstavovalo daňový podvod, ale vyplývalo z nesprávneho výkladu právnych predpisov stranami transakcie, ktorý vychádzal z výkladu podaného daňovými orgánmi a zo súvisiacej všeobecnej praxe uplatňovanej v okamihu uskutočnenia transakcie a nesprávne predpokladal, že vystaviteľ faktúry dodával tovar, hoci v skutočnosti poskytoval službu finančného sprostredkovania, ktorá je oslobodená od DPH, a
               
            
                  —
               
               
                  príjemca faktúry s neoprávnene uvedenou DPH by mal právo žiadať o jej vrátenie, ak by transakcia bola správne vyfakturovaná zdaniteľnou osobou, ktorá v skutočnosti uskutočňovala pre príjemcu dodanie tovaru?
               
            
         (1)  Ú. v. EÚ L 347, 2006, s. 1.
      
         (2)  Dz. U. z 2011, č. 177, položka 1054, v znení zmien.